open-index/open-wikipedia-markdown huggingface dataset:
Žiletka

thumb|Žiletka a typické balenie
**Žiletka** alebo **holiaca čepieľka** je plochá veľmi tenká platnička z vysokokvalitnej ocele s veľmi ostrou čepeľou. Slúži na holenie spravidla po vložení do na to určených holiacich nástrojov.

Prvé žiletky sa objavili v Európe v 18. storočí; k významnému rozšíreniu došlo potom, čo ich na začiatku 20. storočia zdokonalil a nechal si patentovať americký vynálezca King Camp Gillette, po ňom žiletky nesú svoj názov – ako eponym.

## Pozri aj
* britva
* skalpel

## Referencie


## Iné projekty

Kategória:Nástroje
Kategória:Hygiena
Kategória:Eponymické termíny
Nintendo DS

**Nintendo DS** (často označovaná iba ako **DS**) je prenosná herná konzola vyrobená firmou Nintendo. V roku 2004 bola uvedená na japonský a americký trh, v roku 2005 aj na aústrálsky a európsky trh. Konkurentom bola konzola PlayStation Portable spoločnosti Sony. Ide o doteraz najpredávanejšiu konzolu od Nintenda, s 154 miliónmi predaných kusov.

Svojím vyklápacím dizajnom s dvoma displejmi pripomínala niektoré Game & Watch konzoly z 80. rokov 20. storočia, avšak najväčšou novinkou a lákadlom bola dotyková funkcionalita spodného displeja. DS je skratka slovného spojenia *Dual Screen*, zvýrazňujúca dva displeje ako hlavný znak konzoly.

Nintendo DS bolo na začiatku svojho životného cyklu označovaná za takzvaný "tretí pilier", ktorý mal údajne existovať po boku stolnej konzoly Nintendo GameCube a predchádzajúcej série prenosných konzol Game Boy Advance, ktorú nemal nahradiť, avšak kvôli svojej veľkej popularite a finančnému úspechu sa tak nakoniec stalo.

## Hardvér
Systém disponuje integrovaným mikrofónom, podporou 802.11 Wi-Fi a dvoma slotmi pre kartidže s hrami - jeden pre DS hry a druhý pre Game Boy Advance hry, s ktorými je konzola spätne kompatibilná.

## Softvér
Narodziel od predchádzajúcih prenosných konzol od Nintenda malo DS komplexnejší firmvér so zabudovanými, jednoduchými aplikáciami. Po zapnutí konzoly mal hráč na výber viacero možností: spustiť DS hru, GBA hru, PictoChat aplikáciu, alebo zdieľanie demoverzií hier cez Download Play službu. Dostupné boli aj hodiny a budík. V nastaveniach konzoly bolo možné zadať svoje meno a obľúbenú farbu: tieto informácie sa využívali v niektorých hrách.

### PictoChat
Každá DS konzola mala v sebe zabudovanú četovaciu aplikáciu **PictoChat**, ktorá umožňovala posielanie textových, ale aj kreslených správ po bezdrôtovej sieti medzi 2 až 16 užívateľmi.

### Download Play
**Download Play** je zabudovaná služba, pomocou ktorej môžu hráči medzi sebou po bezdrôtovej sieti zdieľať demo verzie svojich plných hier (aj s podporou režimu hry pre viacerých hráčov), alebo môžu demo verzie sťahovať aj cez konzolu Wii. Všetky takto stiahnuté demo verzie sa z konzoly automaticky vymažú po jej vypnutí.

## Referencie

## Iné projekty

## Externé odkazy
* Nintendo DS Family | Nintendo UK's official site – Oficiálna britská webová stránka o konzolách Nintendo DS 

Kategória:Herné konzoly
Kategória:Nintendo
Torysa

**Torysa** môže byť:

* rieka na východnom Slovensku, pozri Torysa (rieka)
* obec v okrese Sabinov, pozri Torysa (obec)
* folklórny súbor v Prešove, pozri Torysa (folklórny súbor)
* hotel Torysa v Sabinove, pozri Torysa (hotel)
* horná časť Svarínskej doliny v Nízkych Tatrách, pozri Torysa (dolina)
* modrá muštová odroda, pozri Torysa (odroda viniča)

## Referencie
Horný a Dolný Egypt

**Horný Egypt** a **Dolný Egypt** boli dve kráľovstvá, z ktorých pozostával Staroveký Egypt. Jeden z titulov faraónov bol práve Vládca dvoch zemí, t. j. Horného a Dolného Egypta. Hoci by sa mohlo zdať, že pomenovanie je prevrátené, pretože Horný Egypt leží geograficky južnejšie ako Dolný Egypt, v skutočnosti je odvodené od toku rieky Níl, ktorá tečie z vysočiny vo východnej Afrike (horný tok) do Stredozemného mora (dolný tok).

Predely medzi jednotlivými historickými obdobiami egyptských dejín súvisia s rozdelením Horného a Dolného Egypta. Takzvané "ríše" zodpovedajú tým obdobiam, kedy Horný aj Dolný Egypt spadali pod vládu jedného panovníka. Počas prechodných období boli dve kráľovstvá rozdelené a ovládané inými vládcami.

## Dolný Egypt
*pozri aj [[nom (Egypt)#Nomy Dolného Egypta|Nomy Dolného Egypta]]*

Dolný Egypt tvorí rozširujúca sa delta Nílu. V časoch faraónov bol známy ako *ta šemau*, čiže Zem rákosia. Delil sa na dvadsaťdva samosprávnych jednotiek, nomov. Prvý nom sa nachádzal približne tam, kde dnešný Asuán, dvadsiaty druhý nom sa prekrýval približne s dnešným Atfihom.

## Horný Egypt
*pozri aj [[nom (Egypt)#Nomy Horného Egypta|Nomy Horného Egypta]]*

Horný Egypt sa nachádzal južne od Líbyjskej púšte, za Abú Simbelom. V staroveku bol nazývaný *ta mehu*, čiže Zem papyrusu. Aj Horný Egypt bol rozdelený na nomy, no pretože jeho veľkú časť pokrývali neobrábané trávnaté porasty, rozdelenie nomov prešlo niekoľkonásobnými zmenami. Ku koncu Novej ríše pozostával Horný Egypt nakoniec z dvadsiatich nomov, z ktorých prvý bol v Memfise.





Kategória:Geografia starovekého Egypta
Albovec

**Albovec** je potok v hornom Šariši, v západnej časti okresu Bardejov. Je to pravostranný prítok Slatvinca, meria  a je tokom VII. rádu.

## Prameň
Pramení na severnom svahu Žobráka () v nadmorskej výške približne , východne od obce Kríže.

## Opis toku
Tečie v severovýchodnej časti Čergova, neobývaným a husto zalesneným územím. Od prameňa tečie sprvu na severozápad, zľava priberá svoj jediný prítok spod Žobráka a na krátkom úseku tečie prechodne na sever. Následne sa stáča opäť severozápadným smerom, tečie úpätím Vaľovej debry na pravom brehu a severoseverovýchodne od obce Kríže ústi v nadmorskej výške cca  do Slatvinca.

## Referencie

Kategória:Potoky na Slovensku
Kategória:Povodie Tople
Kategória:Vodné toky v Čergove
Kategória:Vodné toky v okrese Bardejov
Hlboký potok (prítok Hučavy)

**Hlboký potok** je potok na Pohroní, na rozhraní okresov Banská Bystrica a Zvolen. Je to pravostranný prítok Hučavy, meria 3,9 km a je tokom VI. rádu.

Tečie vo Zvolenskej kotline, kde pramení v podcelku Zvolenská pahorkatina južne od obce Hrochoť, v lokalite Pod hrádkom, v nadmorskej výške približne 568 m n. m. Najprv tečie juhozápadným smerom lokalitou Pod hrádkom, následne sa stáča a pokračuje severojužným smerom. Z pravej strany priberá prítok z lokality Hlboká, prechodne sa stáča juhojuhovýchodným smerom a vstupuje do Slatinskej kotliny. Znovu tečie severojužným smerom a na okraji obce Očová, v lokalite Dvorisko, sa v nadmorskej výške cca 425 m n. m. vlieva do Hučavy.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky v okrese Banská Bystrica
Kategória:Vodné toky v okrese Zvolen
Blatina (prítok Rimavice)

**Blatina** je potok v Malohonte, v západnej časti okresu Rimavská Sobota. Je to pravostranný prítok Rimavice, meria 3,6 km a je tokom VI. rádu.

Pramení v Revúckej vrchovine, v podcelku Cinobanské predhorie, na severovýchodnom svahu Žabice (615,5 m n. m.) v lokalite Brezina v nadmorskej výške cca 565 m n. m. Od prameňa tečie juhovýchodným smerom, sprava priberá najprv prítok z juhovýchodného svahu Žabice, potom zo severného svahu Dubového (623,0 m n. m.) a ďalší zo severovýchodného svahu Dubového. Následne sa oblúkom stáča na severovýchod, preteká dolinou Blatina a opäť z pravej strany priberá zo severozápadného svahu Urlaka (543,4 m n. m.). Napokon sa stáča na východ, esovito sa ohýba a severozápadne od obce Lehota nad Rimavicou ústi v nadmorskej výške približne 277 m n. m. do Rimavice.

## Referencie

Kategória:Potoky na Slovensku
Kategória:Povodie Rimavy
Kategória:Vodné toky v okrese Rimavská Sobota
Vaľkovský potok

**Vaľkovský potok** je potok na rozhraní regiónov Novohrad a Gemer, vo východnej časti okresu Poltár. Je to ľavostranný prítok Suchej, meria 3 km a je tokom IV. rádu. 

## Prameň
Pramení v Revúckej vrchovine, v podcelku Cinobanské predhorie, západne od kóty Ceriny (506,7 m n. m.), v lokalite Líščie diery v nadmorskej výške približne 480 m n. m. 

## Opis toku
Od prameňa tečie najprv juhovýchodným smerom, následne pokračuje severojužným smerom a zľava priberá prítok z oblasti Zlatého hŕbku. Odtiaľ tečie juhozápadným smerom, sprava priberá krátky prítok, následne z tej istej strany prítok prameniaci východne od obce České Brezovo a znovu sa stáča severojužným smerom. Preteká osadou Vaľkovo, kde sa v nadmorskej výške cca 262 m n. m. vlieva do Suchej.

## Referencie

Kategória:Potoky na Slovensku
Kategória:Povodie Ipľa
Kategória:Vodné toky v Revúckej vrchovine
Kategória:Vodné toky v okrese Poltár
Kategória:České Brezovo
Annin potok

**Annin potok** je potok na strednom Liptove, v západnej časti okresu Liptovský Mikuláš. Je to ľavostranný prítok Sestrče, meria 2,5 km a je tokom IV. rádu.

## Prameň
Pramení v Chočských vrchoch, v podcelku Prosečné,na juhozápadnom svahu Čerenovej (1 220,8 m n. m.) v nadmorskej výške cca 875 m n. m.

## Opis toku
Preteká Anninou dolinou juhojuhovýchodným smerom, následne vstupuje do Liptovskej kotliny a preteká obcou Liptovská Anna. Tu sa najprv stáča severojužným smerom, opúšťa obec a na krátkom úseku pokračuje na juhozápad. Na okraji obce Bukovina sa v nadmorskej výške približne 605 m n. m. vlieva do Sestrče.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Chočských vrchoch
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Dubový potok (prítok Selčianskeho potoka)

**Dubový potok** je potok v Gemeri, na rozhraní okresov Rimavská Sobota a Poltár. Je to ľavostranný prítok Selčianskeho potoka, meria 4,5 km a je tokom V. rádu.

## Prameň
Pramení v Revúckej vrchovine, v podcelku Cinobanské predhorie, východne od vrcholu Holubína (502,4 m n. m.) v nadmorskej výške približne  

## Opis toku
Na hornom toku tečie juhovýchodným smerom, z ľavej strany priberá krátky prítok prameniaci juhovýchodne od kóty 390,4 m a na krátkom úseku pokračuje severojužným smerom. Ďalej sa stáča juhozápadným smerom, vstupuje do Rimavskej kotliny, do časti Oždianska pahorkatina a zľava priberá prítok prameniaci severozápadne od osady Dobrôšte. Napokon sa na dolnom toku stáča na západ, priberá ľavostranný prítok prameniaci západne od osady Svetlá a južne od obce Selce sa v nadmorskej výške cca  vlieva do Selčianskeho potoka.

## Referencie

Kategória:Potoky na Slovensku
Kategória:Povodie Ipľa
Kategória:Vodné toky v Revúckej vrchovine
Kategória:Vodné toky v Rimavskej kotline
Kategória:Vodné toky v okrese Poltár
Kategória:Vodné toky v okrese Rimavská Sobota
Kategória:Selce (okres Poltár)
Kategória:Hrachovo
Annina dolina

**Annina dolina** (staršie nazývaná aj *Dolina Liptovskej Anny* a *Svätoanenská dolina*) je dolina v Chočských vrchoch.

Ide o krátku (), ale strmú krasovú dolinu vo východnej časti Chočských vrchoch, v podcelku Prosečné, medzi hrebeňom Pravnáč () – Heliaš () na západe a masívom Lomného () a Čerenovej () na východe. Tiahne sa od sedla Rovné () viac-menej severojužným smerom a do Liptovskej kotliny vyúsťuje nad obcou Liptovská Anna. Úbočia doliny sú husto zalesnené a najmä v strednej časti bralnaté a úšustovité. Na rozdiel od susedných dolín siaha len po hlavný hrebeň pohoria a neprerezáva sa na severnú stranu. Horná časť doliny je suchá, dolnou časťou preteká Annin potok. 

Dolinou vedie neznačkovaný chodník do sedla Rovné, kadiaľ prechádza zeleno-značkovaná turistická trasa z Liptovskej Anny cez Pravnáč a Heliaš ďalej na Lomné a Prosečné.

## Externé odkazy
* Poloha na turistickej mape

Kategória:Doliny Chočských vrchov
Stojná

**Stojná** je potok na rozhraní regiónov Novohrad a Gemer, vo východnej časti okresu Poltár. Je to ľavostranný prítok Suchej, meria 2,2 km a je tokom IV. rádu.

## Prameň
Pramení v Revúckej vrchovine, v podcelku Cinobanské predhorie, západne od vrchu Čertovec (409,8 m n. m.) a juhovýchodne od osady Vaľkovo v nadmorskej výške cca 312 m n. m. 

## Opis toku
Od prameňa tečie na krátkom úseku juhovýchodným smerom, zľava priberá prítok z juhozápadného svahu Čertovca a ďalej už pokračuje severojužným smerom. Severozápadne od obce Hrnčiarska Ves sa v nadmorskej výške približne 241 m n. m. vlieva do Suchej.

## Referencie

Kategória:Potoky na Slovensku
Kategória:Povodie Ipľa
Kategória:Vodné toky v Revúckej vrchovine
Kategória:Vodné toky v okrese Poltár
Kategória:Hrnčiarska Ves
Olugiri

**Olugiri** je ostrov na Maldivách, na administratívnom atole Bá a na južnej časti prírodného atolu  Málosmadulu . Leží 13 km severne od atolu Goidú. Olugiri je známy svojou jedinečnou prírodnou vegetáciou a faunou ako sú korytnačky kareta pravá (Eretmochelys imbricata) a fregata žltopása. 

Ministerstvo pre rybolov Maldív označilo (vyhlásilo) Olugiri (a ďalších 11 ostrovov) ako "hniezdisko" korytnačiek a fregát žltopásych.

Kategória:Ostrovy atolu Bá
Mídupparu

**Mídupparu** je koralový ostrov na atole Rá na Maldivách.

Prírodne divožijúce druhy sú väčšinou:vrany, netopiere, kraby a gekóny.

El Niño ničil Maldivy, hlavne korálový morský povrch v 90. rokoch a lagúnu na ostrove, no v súčasnosti je flóra a fauna znova v pôvodnom stave, je tam množstvo nového porastu a vrátili sa i živočíchy a zvieratá. V hĺbkach až 10 metrov žijú druhy ako raje, žraloky, rôzne druhy rýb, chobotnice a kalmáry.

Mídupparu je navštevovaný turistami, hlavne Talianmi a Britmi. Ostrov nebol ovplyvnený ľudskou činnosťou do roku 2004 keď Indický oceán zasiahla ničivá vlna cunami v decembri 2004.

## Externý odkazy
* http://www.meedhupparu.com.mv
* Meedhupparu Island, Maldives - Reviewed , from newarchaeology.com
* Meedhupparu vacation review 

Kategória:Ostrovy atolu Rá
Árah (Káfu)

**Árah** je ostrov na atole Káfu na Maldivách, leží približne 6 km od hlavného mesta Maldív Male. Ostrov má rozmery necelých 200 x 300 m. Susedné ostrovy sú Kurumba (Vihamanáfusi) na východe, 
Fejdúfinolu na juhozápade rovnako ako Bandos a Kudabandos na severe.

Na Árahu sa nachádzala prázdninová rezidencia bývalého maldivského prezidenta Maumúna Abdula Gajúma, ktorý si ju tu postavil počas svojej 30-ročnej vlády. Árah bol medzi obyvateľmi vnímaný veľmi kontroverzne, pretože veľa Maldivčanov bolo názoru, že prezident nemá právo vlastniť ostrov v lukratívnej polohe neďaleko hlavného mesta Malé ako druhotnú rezidenciu, zatiaľ čo na Maldivách trpia akútnym nedostatkom voľnej pôdy. Keď si prezident Gajúm postavil novú luxusnú vilu priamo na ostrove Malé, Árah sa pre kritikov prezidenta stal príkladom samoobohacovania a mrhaním vládnych zdrojov. Prezident Mohamed Našíd, ktorý v úrade vystriedal Gajúma po prvých demokratických voľbách v roku 2008, zrušil využitie ostrova Árah ako prezidentskej rezidencie. Odvtedy sa Árah využíva najmä ako dejisko rôznych kultúrnych festivalov. 

## Referencie

Kategória:Ostrovy atolu Káfu
Krivý potok (prítok Vrbičky)

**Krivý potok** je potok na strednom Liptove, na území okresu Liptovský Mikuláš. Je to pravostranný prítok Vrbičky, má dĺžku 5,2 km a je tokom V. rádu.

## Prameň
Pramení v Západných Tatrách, v časti Liptovské Tatry, na juhozápadnom svahu Širokej (1 890 m n. m.) v nadmorskej výške cca 1 720 m n. m. 

## Opis toku
Od prameňa tečie západojuhozápadným smerom, pričom vytvára oblúk ohnutý na juh, následne sa prudko stáča na juh a preteká dolinou Krivé. Následne vstupuje do Liptovskej kotliny, kde sa najprv stáča na západ, vzápätí opäť na juh. Napokon preteká lokalitou Záhrada, kde sa stáča na juhovýchod a severne od obce Žiar ústi v nadmorskej výške približne 784 m n. m. do Vrbičky.

## Referencie


Kategória:Potoky na Slovensku
Kategória:Povodie Váhu
Kategória:Vodné toky v Západných Tatrách
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Vrbička

**Vrbička** je potok na strednom Liptove, na území okresu Liptovský Mikuláš. Je to pravostranný prítok Smrečianky, meria 5,7 km a je tokom IV. rádu.

## Prameň
Pramení v Západných Tatrách, v časti Liptovské Tatry, na juhovýchodnom svahu Smrekovca (1 527,1 m n. m.) v nadmorskej výške približne 1 415 m n. m. 

## Opis toku
Od prameňa tečie najprv juhozápadným smerom dolinou Vrbička, stáča sa severojužným smerom a vteká do Liptovskej kotliny. Tu sa esovito stáča, z pravej strany priberá Krivý potok a krátky prítok z oblasti Záhrady, zľava potom prítok z oblasti Pálenice. Ďalej pokračuje juhozápadným smerom, sprava priberá krátky prítok z lokality Hubáň, opäť sa stáča severojužným smerom, preteká obcou Smrečany, kde zľava priberá vedľajšie rameno Smrečianky. Neďaleko centra obce ústi v nadmorskej výške cca 706 m n. m. do Smrečianky.

## Referencie


Kategória:Potoky na Slovensku
Kategória:Povodie Váhu
Kategória:Vodné toky v Západných Tatrách
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Lučivník

**Lučivník** je potok na strednom Liptove, v severnej časti okresu Liptovský Mikuláš. Je to pravostranný prítok Smrečianky, meria 2,8 km a je tokom IV. rádu.

## Prameň
Tečie v Západných Tatrách, v časti Liptovské Tatry, kde pramení na južnom svahu Širokej (1 890 m n. m.) v nadmorskej výške približne 1 660 m n. m. 

## Opis toku
Tečie výlučne severojužným smerom, v pramennej oblasti pásmom kosodreviny, potom preteká oblasťou ihličnatých lesov v lokalitách Rovienec a Pálenica. V ústí Žiarskej doliny sa v nadmorskej výške cca 890 m n. m. vlieva do Smrečianky.

## Referencie


Kategória:Potoky na Slovensku
Kategória:Povodie Váhu
Kategória:Vodné toky v Západných Tatrách
Kategória:Vodné toky v okrese Liptovský Mikuláš
Radim Kettner

**Radim Kettner** (* 5. máj 1891, Praha – † 9. apríl 1967, tamtiež) bol český geológ, pedagóg a banský odborník. 

## Životopis
Narodil sa v Prahe. Sám sa považoval za žiaka Františka Slavíka a Cyrila Purkyňu. Oženil sa s geologičkou Máriou Remešovou (* 1900), dcérou moravského paleontológa Maurica Remeša. Roku 1933 tragicky ovdovel, manželka zahynula v Tatrách.

Po prvej svetovej vojne pôsobil ako profesor geológie na ČVUT v Prahe. Na jeho pozvanie prišli do Československa z Paríža ruskí emigranti prof. Nikolaj Andusov a jeho syn Dimitrij, ktorý sa neskôr stal zakladateľom geológie na Slovensku. V lete roku 1939, po likvidácii českých vysokých škôl, začal pracovať na štvorzväzkovom diele *Všeobecná geológia*. 

Roku 1952 sa stal členom Česko-slovenskej akadémie vied. Bol profesorom geológie a riaditeľom geologicko-paleontologického ústavu na Karlovej univerzite v&nbsp;Prahe. Je považovaný za zakladateľa modernej českej geologickej školy a vynikajúceho pedagóga. 

Je autorom okolo 400 pôvodných prác z viacerých vedných geologických odborov, najmä zo všeobecnej geológie, stratigrafie, petrografie, paleontológie, regionálnej geológie, geológie ložísk, tektoniky, geomorfológie, dynamickej geológie a dejín geológie. Jeho životné dielo, štvordielna *Všeobecná geológia* je uznávaná na celom svete a je považovaná za najsúbornejšie české dielo prvej polovice 20. storočia. Publikoval 10 prác o geológii krasu. Množstvo Kettnerových prác predstavujú praktické posudky v inžinierskej geológii; je autorom a spoluautorom viacerých geologických máp.

Hlavný záujem venoval spočiatku geológii, petrografii a tektonike, ďalej sa zaoberal najmä barrandienom, moravským devónom a kulmom, významne sa podieľal tiež na prieskume Nízkych Tatier a Slovenského krasu. 

Bol členom Klubu česko-slovenských turistov (KČST).

V Prahe 13 je po ňom pomenovaná ulica.

## Dielo
* Kettner&nbsp;R.: *Všeobecná geologie. I–III.* Melantrich, Praha, 1941 – 1948. 1.&nbsp;vyd.
* Kettner&nbsp;R.: *Všeobecná geologie. I–IV.* Československá akademie věd, Praha, 1952 – 1955. 2.&nbsp;vyd.

### Biografia
* *Acta Universitatic Carolinae. Geologica.* No. 2, 1991.
* *Acta Universitatic Carolinae. Geologica.* No. 3, 1991. 

### Bibliografia
* Haubelt&nbsp;J.: *Geolog Radim Kettner*, Český geologický ústav. 1991. 104&nbsp;s.

## Referencie


## Externé odkazy
* Speleo.cz

Kategória:Českí geológovia
Kategória:Osobnosti z Prahy
Anna da Violin

**Anna da Violin** (vlastným menom **Anna Maria**; * 1696, Benátky - † 1782, Benátky) bola žiačka Antonia Vivaldiho a jedna z najlepších talianskych huslistiek, známa po celej Európe, ktorá pôsobila aj ako špičkový husľový pedagóg.

## Život a pôsobenie
### Pôvod mena
O živote Anna da Violin sa nezachovalo veľa materiálu, vie sa len toľko, že sa dostala ako sirota do Ospedale della Pietà, kde menovali deti len krstným menom. V prípade Anna da Violin, Anna Maria. Meno *Anna da Violin* bolo na Ospedale della Pietà udelené každému podľa toho na akom nástroji hral. V prípade Anna Maria, to boli husle, preto *Anna da Violin*. V Taliansku to nebolo ojedinelé, dávať meno podľa toho, čo takého človeka charakterizovalo. Spravidla podľa jeho pôvodu, alebo čo ho charakterizovalo. Ako napríklad aj v prípade Leonardo da Vinci.

### Pôsobenie na Ospedale della Pietà
Anna Maria, nebola len huslistka. Ovládala aj hru na violončelo, čembalo, hoboj, viola d'amore a na brnkacích strunových nástrojoch.
Vivaldi skomponoval pre ňu najmenej 30 husľových koncertov a dva koncerty pre viola d'amore. Neskôr pôsobila na novej Chiesa della Pietà ako Vivaldiho kolegyňa. Celkovo pôsobila 70 rokov na Chiesa della Pietà, z toho 33 rokov ako sólistka.

## Zdroj
*Časopis Musikverein, nemecky
*Antonio Vivaldi and the Women of the Pietà, anglicky 

Kategória:Narodenia v 1696
Kategória:Úmrtia v 1782
Kategória:Osobnosti z Benátok
Kategória:Talianski huslisti
Rick DiPietro

**Rick DiPietro** (* 19. september 1981, Winthorp, Massachusetts, USA) je bývalý americký profesionálny hokejový brankár, hráč klubu NHL New York Islanders. 

Reprezentoval USA na Svetovom pohári v roku 2004, Majstrovstvách sveta v roku 2005 a na Zimných olympijských hrách v roku 2006. 

12. septembra 2006 podpísal 15-ročný kontrakt s klubom New York Islanders. Je to kontrakt na najdlhšie časové obdobie v histórii NHL.

## Hráčská kariéra
* 1997-1999 U.S. Junior National, Team USHL 
* 1999-2000 Boston University, NCAA 
* 2000-2001 Chicago Wolves, IHL, New York Islanders 
* 2001-0202 Bridgeport Sound Tigers, AHL 
* 2002-2003 New York Islanders, Bridgeport Sound Tigers, AHL 
* 2003-2004 Bridgeport Sound Tigers, AHL, New York Islanders
* 2005-2009 New York Islanders 
* 2009-2010 New York Islanders, Bridgeport Sound Tigers, AHL
* 2010-2012 New York Islanders

## Reprezentačná kariéra
* Majstrovstvá sveta v ľadovom hokeji hráčov do 20 rokov - 2000, 2001
* Svetový pohár v ľadovom hokeji 2004
* Majstrovstvá sveta v ľadovom hokeji 2005
* Zimné olympijské hry 2006 v Turíne

## Úspechy
* hral v NHL All-Star Game (2008)
* Majstrovstvá sveta v ľadovom hokeji hráčov do 20 rokov (WJC-A) - All-Star Team (2000)
* označený za najlepšieho brankára WJC-A (2000)
* Hockey East - druhý All-Star Team (2000)
* Hockey East - nováčik roku (2000)

## Referencie


## Externé odkazy
* 
* 

## Zdroj

 

Kategória:Hokejoví brankári USA
Kategória:Hráči New York Islanders
Kategória:Hráči Bridgeport Sound Tigers
Kategória:Brankári v NHL
Kategória:Osobnosti z Massachusetts
Kategória:Účastníci MS v hokeji 2005
Kategória:Bronzoví olympijskí medailisti v ľadovom hokeji
Kategória:Hokejisti draftovaní klubom New York Islanders
Kategória:Brankári New York Islanders
Nórske národné hokejové mužstvo

**Nórske národné hokejové mužstvo** patrí medzi reprezentačné hokejové mužstvá v elitnej top divízii majstrovstiev sveta. Na Majstrovstvách sveta v ľadovom hokeji 2006 skončili Nóri na 11. mieste, v roku 2007 na 14. mieste a na MS 2008 skončili prekvapujúco na 8. mieste, keď ich vo štvrťfinále vyradilo domáce mužstvo Kanady.

## Historické výsledky
thumb|Nórske národné hokejové mužstvo v roku 1937
[thumb|Nórske národné hokejové mužstvo na [Ľadový hokej na Zimných olympijských hrách 2010 – mužský turnaj|ZOH 2010 vo Vancouveri v Kanade]]
[thumb|Zápas Nórsko – Dánsko na [Majstrovstvá sveta v ľadovom hokeji 2016|MS 2016 v Moskve v Rusku]]

### Zimné olympijské hry

### Majstrovstvá sveta

## Známi hráči
*Espen Knutsen 
*Anders Myrvold
*Bjørn Skaare
*Patrick Thoresen
*Ole-Kristian Tollefsen
*Mats Trygg
*Tore Vikingstad
*Mats Zuccarello


Kategória:Národné hokejové mužstvá
Kategória:Ľadový hokej v Nórsku
Ľadový hokej
Falko

**Falko** môže byť:
*nemecké krstné meno, pozri Falko (prvé meno)
*v slovenskom vydaní a dabingu (a v českom dabingu) meno draka z knihy a filmu Nekonečný príbeh, angl. *Falcor*, nem. *Fuchur*, pozri Nekonečný príbeh
Rakytie (prítok Jalovčanky)

**Rakytie** je potok na strednom Liptove, na území okresu Liptovský Mikuláš. Je to ľavostranný prítok Jalovčanky, meria 5,5 km a je tokom IV. rádu.

## Prameň
Pramení v Západných Tatrách, v časti Liptovské Tatry, na juhozápadnom svahu Ráztoky (1 948 m n. m.) v nadmorskej výške približne 1 735 m n. m. 

## Opis toku
Na hornom toku tečie západojuhozápadným smerom, zľava priberá prítok spod Širokej (1 890 m n. m.), sprava najprv krátky prítok z juhozápadného úpätia Ráztoky, potom prítok (1 237,3 m n. m.) zo západného svahu Ráztoky a preteká dolinou Rakytie. Následne sa esovito stáča, pokračuje juhozápadným smerom a vteká do Liptovskej kotliny. Tu preteká chatovou oblasťou, priberá ľavostranný prítok (740,0 m n. m.) a severne od obce Jalovec sa v nadmorskej výške cca 715 m n. m. vlieva do Jalovčanky.

## Referencie


Kategória:Potoky na Slovensku
Kategória:Povodie Váhu
Kategória:Vodné toky v Západných Tatrách
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Železničná stanica Bratislava-Lamač

right|thumb|Lokalizácia železničnej stanice v Bratislave

**Železničná stanica Bratislava-Lamač** je železničná stanica v bratislavskej mestskej časti Lamač. Je súčasťou 49. kilometra železničnej trate ŽSR 100 a 110. Trať má rozchod 1435 mm a je elektrifikovaná. Bezpečný prechod peších cez trať umožňuje nadchod. Súčasťou stanice ja aj výpravná budova. 

## História
Stanica bola otvorená 20. augusta 1848 ako súčasť trate Bratislava – Viedeň. Kedysi sa tu nakladal kameň z neďalekého kameňolomu, pre ktorého dopravu bola v roku 1924 postavená úzkokoľajka. Výpravná budova bola v roku 2007 zrekonštruovaná a zateplená. V roku 2008 bolo vybudované nástupište číslo 1 zo zámkovej dlažby.

## Dopravné spojenie

## Referencie

## Externé odkazy
* https://imhd.sk/ba/zastavka/ZST-Lamac

* Článok o bratislavských železničných staniciach

* Železničná stanica Bratislava-Lamač na Rail.sk

* Fotogaléria na Vlaky.net
*Aktuálne odchody vlakov na aplikacie.zsr.sk 

Kategória:Lamač
Lamač
Kategória:Architektúra z 1848
Bid

**Bid** (z angl. ponuka [najmä kúpy]; ponúkaná cena) môže byť v ekonomike v profesionálnom slangu:
*nákupný kurz
*ponúkaná cena

**b.i.d.** je skratka latinského "dva razy denne"-

**BID** je skratka pre Bratislavská integrovaná doprava.
Percentuálny bod

**Percentuálny bod** alebo **percentný bod** alebo **percentový bod** je jednotka aritmetického rozdielu dvoch hodnôt udaných v percentách pri rovnakom základe. Príklad: Zmena úrokovej sadzby z 10 % na 15 % (t. j. nárast o 50 % pri základe 10 [%]) znamená nárast o 5 percentuálnych bodov (15 − 10 = 5).

Nie je to jednotka v matematickom alebo fyzikálnom zmysle. Percentuálny bod je bezrozmerné číslo udávajúce nárast alebo pokles sledovanej hodnoty v stotinách ich relatívnej hodnoty voči vzťažnej hodnote, takže zmena o jeden percentuálny bod znamená zmenu o jednu stotinu hodnoty.

## Podrobný príklad
Hodnota veličiny *z* v čase *t<sub>1</sub>* (*z<sub>1</sub>*) je 20 %. Hodnota tej istej veličiny v čase *t<sub>2</sub>* (*z<sub>2</sub>*) je 30 % (z toho istého základu).

Zmena hodnoty veličiny z medzi časom *t<sub>1</sub>* a časom *t<sub>2</sub>* sa dá vyjadriť viacerými spôsobmi:
:a) ide o nárast o 50 % zo *z<sub>1</sub>*, keďže (30 − 20) / 20 = 0,5, t. j. percentuálna zmena je 50 % (t. j. 0,5·100)
:b) ide o nárast o 10 *percentuálnych bodov*, keďže 30 − 20 = 10, t. j. absolútna zmena je 10 percentuálnych bodov
Často sa mylne hovorí o náraste o 10 % zo *z<sub>1</sub>*, hoci sa myslí nárast o 10 percentuálnych bodov.

## Bázický bod
Používa sa aj menšia jednotka s hodnotou stotiny percentuálneho bodu zvaná bázický bod (‱).

## Referencie

## Pozri aj
* bázický bod

## Zdroj

Kategória:Matematika
Kategória:Štatistika
Hartford Wolf Pack

**Connecticut Whale** je profesionálny tím v ľadovom hokeji, hrajúci v American Hockey League. Mužstvo pôsobí v meste Hartford v americkom štáte Connecticut. Svoje domáce zápasy hrajú v tamojšej aréne XL Center. Klub je farmou NHL tímu New York Rangers. 

## Iné projekty


Kategória:Kluby AHL
Kategória:Hokejové kluby USA
Kategória:New York Rangers
Kategória:Šport v Hartforde (Connecticut)
Lowell Devils

**Lowell Devils** bol profesionálny hokejový klub hrajúci v kanadsko-americkej AHL. Hral v meste Lowell v americkom štáte Massachusetts. Bola to farma klubu NHL New Jersey Devils. Klubové farby sú červená, čierna a biela. V mužstve hral aj slovenský obranca Tomáš Harant. Do roku 2006 mali názov Lowell Lock Monsters. 

## Externé odkazy
* Oficiálna stránka klubu  


Kategória:Zaniknuté kluby AHL
Kategória:New Jersey Devils
Grand Rapids Griffins

**Grand Rapids Griffins** je profesionálny hokejový klub hrajúci v AHL. Sídli v meste Grand Rapids v štáte Michigan. Klub je farmou NHL tímu Detroit Red Wings. Klub bol založený v roku 1996. Dvakrát v histórií vyhral Calder Cup.

## Iné projekty

## Externé odkazy
Oficiálna webstránka

Kategória:Kluby AHL
Kategória:Hokejové kluby USA
Kategória:Organizácie založené v 1996
Bobrovecký potok

**Bobrovecký potok** môže byť:

* prítok Oravice na Orave, pozri Bobrovecký potok (prítok Oravice)
* prítok Jalovčanky v povodí Váhu na Liptove, pozri Bobrovecký potok (prítok Jalovčanky)
Chorvátska futbalová federácia

**Chorvátska futbalová federácia (HNS)** (chorvátsky: *Hrvatski nogometni savez*) je hlavná futbalová organizácia v Chorvátsku. Sídli v meste Záhreb.

Organiyuje nasledovné futbalové ligy:
* Prva HNL (Prvá chorvátska liga)
* Druga HNL (Druhá chorvátska liga)
* Treća HNL (Tretia chorvátska liga)

Organizuje tiež Chorvátske národné futbalové mužstvo a Chorvátske národné futbalové mužstvo do 21 rokov.

Prezidentom je Vlatko Marković.

## Externé odkazy
* Chorvátska futbalová federácia

Kategória:Futbalové organizácie
Kategória:Futbal v Chorvátsku
Brôdok

**Brôdok** môže byť:

* prítok Stošianky v povodí Váhu na Liptove, pozri Brôdok (prítok Stošianky)
* prítok Hrabovca v povodí Torysy v Šariši, pozri Brôdok (prítok Hrabovca)
* prítok Slovinského potoka v povodí Hornádu na Spiši, pozri Brôdok (prítok Slovinského potoka)
Poliansky potok

**Poliansky potok** môže byť:

* prítok Korunkovského potoka v Šariši, pozri Poliansky potok (prítok Korunkovského potoka)
* prítok Chotčianky v Šariši, pozri Poliansky potok (prítok Chotčianky)
* prítok Jalovčanky na Liptove, pozri Poliansky potok (prítok Jalovčanky)
* prítok Zimníka na Orave, pozri Poliansky potok (prítok Zimníka)
Bystriansky potok

**Bystriansky potok** môže byť:

* prítok Polianskeho potoka v povodí Ondavy, pozri Bystriansky potok (prítok Polianskeho potoka)
* prítok (Západného) Turca v povodí Slanej, pozri Bystriansky potok (prítok Turca)
* prítok Zbojského potoka v povodí Uhu, pozri Bystriansky potok (prítok Zbojského potoka)
Imidazol

**Imidazol** alebo **glyoxalol** je kryštalická vo vode rozpustná látka. Je to aromatický päťatómový heterocyklus, ktorý obsahuje dva atómy dusíka.**** Spolu s pyrazolom sa označujú ako diazoly.

Významným derivátom je aminokyselina histidín, ktorej dekarboxyláciou vzniká histamín - fyziologicky účinná látka (napr. rozširuje cievy a znižuje krvný tlak). Zvýšené vylučovanie histamínu v organizme môže vyvolať alergie.

## Referencie

## Pozri aj
* Pyrazol

Kategória:Diazoly
Ivano-Frankivsk

**Ivano-Frankivsk** (; , v minulosti *Stanisławów*) je mesto na juhozápadnej Ukrajine, administratívne stredisko Ivanofrankivskej oblasti. V roku 2021 malo približne 237 000 obyvateľov. Mesto je dôležitý železničný uzol.

## Dejiny
Mesto bolo pôvodne založená na ochranu poľsko-litovského štátu pred útokmi Tatárov v 15. storočí. Pôvodná pevnosť stála pri obciach Zabolotiv (1435) a Kňahynyn (1485). Mesto Stanisławów založil na dnešnom mieste Jendrzej Potocki. Pomenoval ho na počesť svojho otca Stanislava Potockého. Mestské práva podľa magdeburského práva uznal kráľ Ján II. Kazimír Vasa v roku 1662. Ján II. Kazimír dal zároveň drevenú pevnosť prebudovať ako kamennú a tehlovú. Po prvom delení Poľska mesto pripadlo Rakúsku.

Po porážke Rakúsko-Uhorska v prvej svetovej vojna bolo mesto v roku 1918 krátko súčasťou Západoukrajinskej ľudovej republiky. Neskôr bolo obsadené Poľskom. V roku 1920 mesto počas poľsko-boľševickej vojny obsadili nakrátko vojská Červenej armády. Po ich ústupe ho nakrátko obsadili vojská Symona Petľuru a napokon ho znovu získalo Poľsko.

Počas druhej svetovej vojny vtedajší Stanisławów okupovali vojská sovietskej Červenej armády, mesto bolo ako Stanislav pričlenené k Ukrajinskej SSR. Po nemeckom útoku na ZSSR sovietske NKVD, z obavy pred ich vydaním nepriateľovi, v meste zavraždilo viac než 500 poľských vojnových zajatcov vrátane asi 150 žien a detí poľskej národnosti, zaistených po okupácii Poľska. Obete masových vrážd boli pochované do masových hrobov pri obci Demianiv Laz.

Nacisti po obsadení územia pričlenili Halič do Generálneho gouvernementu a zriadili v ňom židovské geto.

Mesto bolo oslobodené sovietskymi jednotkami v roku 1944 počas ľvovsko-sandomierzskej operácie. Znovu sa stalo súčasťou Ukrajinskej SSR v rámci Sovietskeho zväzu. V meste sa rozvíjal ľahký priemysel, potravinárstvo, spracovanie dreva a výroba stavebných materiálov. V roku 1962 bolo premenované na Ivano-Frankivsk, na počesť ukrajinského spisovateľa Ivana Jakovyča Franka.

## Pamiatky
V meste sa zachovali zvyšky stredovekého opevnenia. Nachádza sa tu viacero grécko-katolíckych, pravoslávnych, ako aj jeden rímsko-katolícky kostol.

## Partnerské mestá
*  Rybnik, Poľsko

## Referencie

## Iné projekty

## Externé odkazy
* Oficiálne stránky mesta Ivano-Frankovska
* Franuk.com - Portal Ivano-Frankivsk (ua) 
* Franyk.com - Prikarpattya Portal (ru)


Kategória:Mestá na Ukrajine
Kategória:Geografia Ivanofrankivskej oblasti
Sviatosť zmierenia

**Sviatosť zmierenia** (sa volá aj **Svätá spoveď**, **Sviatosť pokánia**, **Sväté tajomstvo spovede**, **Sviatosť svätej spovede**, **Sviatosť odpustenia**, **Sviatosť obrátenia**, lat.  *confessio*) je sviatosť, počas ktorej sa penitent (kajúcnik) vyznáva zo svojich ľahkých a ťažkých hriechov kňazovi alebo biskupovi prostredníctvom tzv. ušnej spovede alebo súkromnej, individuálnej spovede. 

Na základe vyznania hriechov a ich ľútosti spravidla dostáva rozhrešenie ako znak ich odpustenia. Rozhrešenie nemusí penitent dostať v špecifických prípadoch, o ktorých hovorí Kódex kánonického práva, resp. Kódex kánonov východných cirkví. Po vyznaní hriechov kňaz kajúcnika poučí a uloží mu epitímiu (kánon, pokutu) - skutok kajúcnosti, ktorý má vykonať. Je to istá forma duchovnej terapie, ktorá má pomôcť človeku napredovať v duchovnom živote, uzdraviť zranenia spôsobené hriechom a zároveň je to prejav kajúcnosti a vďačnosti voči Bohu. Epitímia môže byť aj úsilím aspoň čiastočne vynahradiť dôsledky spáchaných hriechov konaním dobra. Kňaz udeľuje odpustenie v mene Božom. V katolíckej a pravoslávnej cirkvi je spoveď jednou zo siedmich sviatostí. Všeobecné rozhrešenie je možné len za úzko vymedzených podmienok. 

V gréckokatolíckej cirkvi sa má spoveď konať pred analojom, na ktorom je ikona Krista a evanjeliár (alebo kríž a evanjeliár). Kňaz nie je vnímaný ako sudca, ale ako príhovorca a lekár. Cieľom spovede je duchovné vyslobodenie a uzdravenie celého človeka, nielen právna anulácia viny a zodpovednosti za zlé skutky.

## Spovedné tajomstvo
Spovedné tajomstvo je dôležité pri každej spovedi. Čo povie penitent pri spovedi je prísne tajné, dôverné. Kňaz nesmie zo spovede nikomu nič prezradiť. Porušenie spovedného tajomstva by hrozilo až exkomunikáciou z Cirkvi samotným skutkom (latae sententiae). Takisto aj kajúcnik musí zachovať spovedné tajomstvo. Aj iný veriaci, ktorý mohol započuť spovedné tajomstvo je povinný zachovávať mlčanlivosť o všetkých skutočnostiach, o ktorých sa nedopatrením dozvedel zo spovede kajúcnika.

## Zdroje

* Poučenie o spovedi. Krátke úvahy a poznámky o sv. tajomstve spovede.
* Postup pri spovedaní (v byzantskom obrade) - priebeh spovede

## Iné projekty

## Externé odkazy
* Sviatosť zmierenia – kde sa tu vzala?, slovoplus.sk
* Sviatosť pokánia a zmierenia, Diecézny katechetický úrad Bratislavskej arcidiecézy

Kategória:Kresťanstvo
Kategória:Sviatosti
Kategória:Hriechy
Juráňov potok

**Juráňov potok** je potok na hornej Orave, vo východnej časti okresu Tvrdošín. Je to ľavostranný prítok Oravice, meria 4,6 km a je tokom V. rádu.

## Prameň
Pramení v Západných Tatrách, v geomorfologickej časti Osobitá, na severozápadnom svahu Bobrovca (1 658,2 m n. m.) v nadmorskej výške približne 1 360 m n. m. 

## Opis toku
Od prameňa sa oblúkom stáča na sever, sprava priberá prítok spod sedla Príslop (1 382 m n. m.) a pokračuje severozápadným smerom. Preteká Juráňovou dolinou a postupne priberá niekoľko prítokov: zľava zo severozápadného svahu Bobrovca, sprava spod sedla Príslop, opäť zľava jeden z východného, druhý prítok zo severného svahu Hrubého vrchu (1 328,9 m n. m.) a sprava zo západného svahu Veľkej Furkasky (1 489,9 m n. m.). Ďalej už pokračuje smerom na sever, sprava priberá prítok zo severozápadného svahu Veľkej Furkasky, zľava krátky prítok spod Ježovho vrchu (1 085,9 m n. m.) a vytvára hlboko zarezanú dolinu Tiesňavy so strmými skalnými stenami, ktorou preteká oblúkom prehnutým na východ. Napokon vteká do Podtatranskej brázdy, do geomorfologického podcelku Zuberecká brázda a neďaleko horárne Tichá, juhovýchodne od rekreačnej osady Oravice, ústi v nadmorskej výške 828,6 m n. m. do Oravice.

## Iné názvy
*Biely potok, Biela voda
*Juráňovský potok, Juraňový potok, Juráňova voda

## Iné projekty

## Referencie

## Zdroje
*Majtán, Milan - Rymut, Kazimierz: *Hydronymia povodia Oravy*. 1. vyd. Bratislava: VEDA, vydavateľstvo Slovenskej akadémie vied, 2006. 208 s. ISBN 80-224-0906-5 
*Turistický atlas Slovensko 1:50 000, SHOCART, Zádveřice 2005
*Západné Tatry - Roháče, Edícia turistických máp 1:50 000, VKÚ, a. s., Harmanec 1997

Kategória:Potoky na Slovensku
Kategória:Povodie Oravy
Kategória:Vodné toky v Západných Tatrách
Kategória:Vodné toky v Zubereckej brázde
Kategória:Vodné toky v okrese Tvrdošín
Bobrovecký potok (prítok Oravice)

**Bobrovecký potok** je potok na hornej Orave, vo východnej časti okresu Tvrdošín. Je to ľavostranný prítok Oravice, meria 7,7 km a je tokom V. rádu.

## Prameň
Pramení v Západných Tatrách, v geomorfologickej časti Osobitá, pod Bobroveckým sedlom (1 351,6 m n. m.) a na juhozápadnom svahu Bobrovca (1 658,2 m n. m.) v nadmorskej výške cca 1 240 m n. m. 

## Opis toku
Na hornom toku tečie severozápadným smerom a z ľavej strany postupne priberá tri prítoky: zo severného svahu Lúčnej (1 652,6 m n. m.), z východného svahu Kasní (1 541,0 m n. m.) a tiež zo severného svahu Kasní. Potom sa stáča a tečie na sever, pričom preteká Bobroveckou dolinou a sprava priberá dva krátke prítoky spod Umrlej (1 043,5 m n. m.). Následne priberá významný ľavostranný prítok zo Suchej doliny, vteká do Podtatranskej brázdy, do geomorfologického podcelku Zuberská brázda a stáča sa na severozápad. Z pravej strany potom priberá prítok z oblasti Vaničky, zľava Bystrú, značne rozširuje svoje koryto a tečie na sever. Z ľavej strany ešte priberá tri prítoky z juhovýchodných svahov Blatnej (1 142,5 m n. m.), pokračuje severovýchodným smerom, preteká rekreačnou osadou Oravice, napokon sa stáča znovu na sever a na okraji osady, na styku so Skorušinskými vrchmi, ústi v nadmorskej výške približne 782 m n. m. do Oravice.

## Iné názvy
*Bobrovec
*Bobrovecký potôčik
*Bobrovský potok
*Bystrá

## Referencie

## Iné projekty

## Zdroje
*Majtán, Milan - Rymut, Kazimierz: *Hydronymia povodia Oravy*. 1. vyd. Bratislava: VEDA, vydavateľstvo Slovenskej akadémie vied, 2006. 208 s. ISBN 80-224-0906-5 
*Turistický atlas Slovensko 1:50 000, SHOCART, Zádveřice 2005
*Západné Tatry - Roháče, Edícia turistických máp 1:50 000, VKÚ, a.s., Harmanec 1997

Kategória:Potoky na Slovensku
Kategória:Povodie Oravy
Kategória:Vodné toky v Západných Tatrách
Kategória:Vodné toky v Zubereckej brázde
Kategória:Vodné toky v okrese Tvrdošín
Tiesňavy

**Tiesňavy** môžu byť: 

* dolina v Malej Fatre, pozri Tiesňavy (Malá Fatra, Sučany)
* dolina a národná prírodná rezervácia vo Vrátnej, v Malej Fatre, pozri Tiesňavy (národná prírodná rezervácia)
* dolná časť Juráňovej doliny v Západných Tatrách, pozri Tiesňavy (Západné Tatry)
* potok v Slovenskom raji, pozri Tiesňavy (prítok Hnilca)
Baldur’s Gate

**Baldur’s Gate** je séria  počítačových RPG hier odohrávajúca sa na kontinente Faerún vo fiktívnom fantasy svete Forgotten Realms. Vyvinutá bola firmami BioWare a Black Isle Studios na platformu PC (Microsoft Windows) a Macintosh (Mac OS).

## Všeobecné informácie
Hra bežala na Infinity Engine, využívajúc izometrický pohľad, ktorý sa použil aj v iných dielach spoločnosti, ako napríklad  alebo v sérii Icewind Dale.

Podkladom pre hru boli modifikované pravidlá Advanced Dungeons and Dragons. Na začiatku si mohol hráč vytvoriť vlastnú postavu, a následne počas hry prijať ďalšie NPC postavy (maximálne šesťčlenná skupina).

## Časti série

### Baldur’s Gate

V prvej časti hráč začína svoju cestu v knižničnej pevnosti Candlekeep, kde žije pod dohľadom nevlastného otca Goriona. Ten je na začiatku hry zavraždený neznámym bojovníkom. V hlavnej dejovej línii sa postupne dozvedáme prečo je hlavný predstaviteľ sirotou, kto a prečo zavraždil Goriona a čo tieto udalosti majú spoločné s bohom vrážd - Bhaalom.

### Baldur’s Gate: Tales of the Sword Coast

Datadisk k prvej časti hry neposúva hlavný dej do predu. Hráč má možnosť preskúmať ďalšie oblasti, získať lepšie vybavenie a viac skúsenostných bodov počas bojov so silnejšími nepriateľmi.

### Baldur’s Gate II: Shadows of Amn

Druhý diel sa začína po bližšie neurčenom (ale pomerne krátkom) čase po udalostiach prvého dielu v Athkatle, hlavnom meste královstva Amn. Hlavná postava je na začiatku hry uväznená mágom menom Jon Irenicus. Dej sa odohráva okolo záchrany nevlastnej sestry hlavnej postavy, Imoen. Po jej oslobodení sa príbeh zameria na sledovanie Irenicusa a jeho sestry, vampírky menom Bodhi. 

### Baldur’s Gate II: Throne of Bhaal

V datadisku k druhej časti sa ukončí príbeh a dôjde k posledným bojom medzi potomkami boha Bhaal-a.
 
### Baldur’s Gate III
*Baldur’s Gate III: The Black Hound* ako mal byť ďalším dielom série po taktovkou *Black Isle Studios*. Malo ísť o hru s kompletným 3D engine-om so zameraním predovšetkým na epický príbeh a plnenie úloh. Projekt bol zrušený v roku 2003 a engine hry prerobený pre účely Fallout 3.

Podľa nepotvrdenej správy z roku 2004 na tejto hre pracujú vývojári firmy Atari. 

## Súvisiace diela

Séria hier *Baldur’s Gate: Dark Alliance* od vydavateľstva *Black Isle Studios* hoci sa taktiež odohráva vo fantasy svete Forgotten Realms, v oblasti Baldur’s Gate, nepovažuje sa za súčasť série. Sú to výlučne konzolové hry s príbehom, ktorý nenadväzuje ani nesúvisí s originálnym príbehom.

## Zdroje
* pc.ign.com  - Baldur’s Gate III, Neverwinter Nights II in Development?

## Referencie

## Externé odkazy
* BioWare.com
* Planet Baldur's Gate

Kategória:Počítačové hry na hrdinov
Kategória:Počítačové hry
Objektovo orientované programovanie

**Objektovo orientované programovanie** alebo **objektové programovanie** (skratka **OOP**, z ) je programovacia paradigma založená na používaní dátových štruktúr nazývaných objekty a ich interakcie na vývoj aplikácií. Princípy objektového programovania boli rozpracované už v 70. rokoch 20. storočia, no širšie sa vo vývoji softvéru začalo uplatňovať až koncom 20. storočia. V súčasnosti existuje veľa jazykov využívajúcich princípy OOP.

## Koncept OOP
Objekty majú svoje vlastnosti, metódy a udalosti, pomocou ktorých objekt vykonáva určité činnosti, na ktoré bol naprogramovaný.

Z obsahového hľadiska vlastnosti typu trieda sú vo svojej podstate položky typu záznam. Metódy a udalosti sú svojim charakterom funkcie a procedúry. 

Udalosťou sa nazýva každá zmena stavových veličín, napr. Click, DoubleClick, stlačenie klávesy na klávesnici, impulz z časovača, Zmena veľkosti okna, zatvorenie okna.

Základom objektového programovania je dátový typ trieda. Dátový typ trieda je odvodený dátový typ a vychádza z dátového typu štruktúra (v jazyku Pascal, Delphi -  záznam (record), C, C++ - štruktúra (struct).

Objekt - premenná typu trieda.

Existuje mnoho programovacích jazykov používajúcich princíp OOP, napr.: Visual Basic, C++, C Sharp, Java, Python, PHP a mnoho iných.

## Literatúra

Kategória:Programovacie paradigmy
EUREKA

**EUREKA** () je európska organizácia pre rozvoj a vývoj, je to sieť pre obchod a cezhraničný výskum. Bola založená Parížskou deklaráciou z roku 1985. V súčasnosti má 38 členov.

## Externé odkazy
* http://www.eureka.be/ 

Kategória:Medzinárodné organizácie
Salatínsky potok (prítok Studeného potoka)

**Salatínsky potok** je potok na hornej Orave, v juhovýchodnej časti okresu Tvrdošín. Je to ľavostranný prítok Studeného potoka, meria 3,5 km a je tokom V. rádu. 

## Prameň
Pramení v Západných Tatrách, v geomorfologickej časti Roháče, na severovýchodnom svahu Brestovej (1 902,7 m n. m.) v nadmorskej výške približne 1 480 m n. m., na katastrálnom území obce Zuberec.

## Opis toku
Od prameňa tečie smerom na sever dolinou Dlhá jama, v lokalite Košarisko priberá zľava prítok spod hrebeňa Teľaciarky a na západnom úpätí vrchu Kopa (1 075,6 m n. m.) sa oblúkom stáča na severozápad. Z ľavej strany ďalej priberá prítok zo severného svahu Teľaciarok, následne z tej istej strany prítok z východného svahu Štítu (1 310,7 m n. m.) a východojuhovýchodne od osady Brestová sa v nadmorskej výške cca 915 m n. m. vlieva do Studeného potoka.

## Iné názvy
*Salatín

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Západných Tatrách
Kategória:Vodné toky v okrese Tvrdošín
Látaná

**Látaná** je potok na hornej Orave, v juhovýchodnej časti okresu Tvrdošín. Je to pravostranný prítok Studeného potoka, meria 5 km a je tokom V. rádu.

## Prameň
Pramení v Západných Tatrách, v geomorfologickej časti Roháče, na severnom svahu Rákoňa (1 876,3 m n. m.) v nadmorskej výške cca 1 535 m n. m., na katastrálnom území obce Zuberec. 

## Opis toku
Od prameňa tečie sprvu na sever, sprava priberá dva krátke prítoky spod Dlhého úplazu, stáča sa na severozápad a preteká Látanou dolinou, ktorá tvorí hranicu medzi geomorfologickými časťami Roháče na juhu a Osobitá na severe. Tu postupne priberá viaceré prítoky: najprv z pravej strany prítok spod Lúčneho sedla (1 602,0 m n. m.), potom z juhozápadného svahu Lúčnej (1 652,6 m n. m.), ľavostranný prítok zo Šindľovho žľabu, ďalší (1 169,8 m n. m.) zo severného svahu Prednej Zábrate (1 577,0 m n. m.), pravostranný prítok z južného svahu Kasní (1 541,0 m n. m.), opäť ľavostranný prítok z doliny Korytiny a pravostranný z lokality Kasne. Následne sa stáča najprv západným, vzápätí juhozápadným smerom a južne od osady Zverovka sa v nadmorskej výške približne 1 015 m n. m. vlieva do Studeného potoka.

## Iné názvy
* Látanský potok
* Látaný potok
* Prašivý potok

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Západných Tatrách
Kategória:Vodné toky v okrese Tvrdošín
Škrapy

[thumb|Škrapy ([Silberen)]]
[thumb|Typické škrapy ([Burren)]]
**Škrapy** sú rozmermi najmenšie povrchové krasové formy, ktoré zväčša nepresahujú dimenziu mikroforiem.

Vznikajú koróznou činnosťou presakujúcej vody obohatenej o oxid uhličitý na svahoch so sklonom 1° až 70°. Sú to ryhy s dĺžkou niekoľkých metrov, šírkou od niekoľkých centimetrov do niekoľkých metrov a hĺbkou maximálne 2 metre. Ich tvorbe účinne napomáhajú rozpustené organické látky.

Od vlastností podložných krasových hornín (napr. smer a hustota puklín) bude závisieť tvar, veľkosť a spôsob usporiadania škrapov. Podľa *tvaru* rozlišujeme:
*žliabkovité škrapy
*meandrovité škrapy
*jarčekovité škrapy
*šľapajovité škrapy
*misovité škrapy
*duté škrapy
*valcovité škrapy
*zmladené škrapy
*korunkové škrapy
*vrstevnaté škrapy
*puklinové škrapy.

Koncentráciou škrapov na väčších plochách vznikajú *škrapové polia*. Na niektorých nekrasových horninách (napr. na sopečných tufoch) vznikajú tvarovo podobné formy, ktoré sa označujú ako *pseudoškrapy*. Príčinou ich vzniku môže byť selektívne zvetrávanie hornín.

Kategória:Krasové útvary
Bogaz

**Bogaz** je jedna z povrchových krasových foriem, tvorí prechod od škrapov k väčším povrchovým formám.

Zväčša ide o 2 až 4 metre široké priamočiare ryhy, ktoré vystupujú na povrchu vápencového masívu. Ryhy sú obmedzené 1 až 5 metrov vysokými, strmými až previsnutými svahmi. Zriedkavo môžu dosahovať hĺbku až 60 metrov, ich dĺžka niekedy presahuje 1 až 2 km.

Táto krasová forma je rozšírená vo vlhkých oblastiach trópov, v miernom pásme absentuje.

Kategória:Krasové útvary